499.46 REGOLAMENTI DWAR IN-NOLIJIET GĦAL SERVIZZ BID-DGĦAJJES GĦALL-GĦAR TA’ TAĦT IL-ĦNEJJA U GĦERIEN TAL-VIĊIN L-AVVIŻ LEGALI 289 ta’ l-2006, kif emendat bl-Avviż Legali 424 ta’ l-2007. L-AVVIŻ LEGALI 289 ta’ l-2006, kif emendat bl-Avviż Legali 424 ta’ l-2007. 1. Titolu. It-titolu ta’ dawn ir-regolamenti huwa Regolamenti dwar in-Nolijiet għal Servizz bid-Dgħajjes għall-Għar ta’ Taħt il-Ħnejja u Għerien tal-Viċin. 2. Tariffa ta’ nolijiet. In-nolijiet li jitħallsu minn passiġġieri għall-vjaġġ minn Wied iż-Żurrieq sal-Għar ta’ Taħt il-Ħnejja u għerien tal-viċinu lura għandhom ikunu dawk murija fl-Iskeda. Tifsir. 3. F’dawn ir-regolamenti, kemm-il darba r-rabta tal-kliem ma teħtieġx xort’oħra: "biljett" ifisser kupun stampat maħruġ kif stipulat fir-regolament 4; " operaturi tal-bastimenti kummerċjali għall-Għar ta’ Taħt il-Ħnejja " tfisser operaturi tal-bastimenti kummerċjali li jkollhom liċenza biex jipprovdu servizz ta’ trasport bid-dgħajjes minn Wied iż-Żurrieq sal-Għar ta’ Taħt il-Ħnejja u għerien tal-viċinu lura; " persuni bi bżonnijiet speċjali " tfisser kull min għandu fil-pussess tiegħu karta ta’ identità speċjali maħruġa mill-Kummissjoni Nazzjonali Persuni b’Diżabilità; "għerien tal-viċin" tfisser Għaril-Qattus, l-Għar ta’ Filfla, l-Għar taż-Żaż u, l-Għar ta’ Taħt il-Ħnejja, l-Għar tar-Raddiena, Sieq l-Iljunfant, l-Għar ta’ l-Għarusa u l-Għar tal-Munqar. 4. (1) Għandu jitwaqqaf uffiċċju ċentrali mill-operaturi tal-bastimenti kummerċjali għall-Għar ta’ Taħt il-Ħnejja, li jkun responsabbli għall-bejgħ u l-ħruġ ta’ biljetti lill-passiġġieri u għall-ġbir ta’ l-istess nol qabel ma dawn jitilgħu fuq dgħajsa: Iżda l-passiġġieri jistgħu jixtru biljett mingħand kull persuna awtorizzata mill-imsemmi uffiċċju ċentrali. (2) L-itwal żmien ta’ stennija għal kull vjaġġ, kif ikkalkulat mill-ħin meta l-ewwel passiġġier jitla’ fuq dgħajsa, għandu jkun ta’ ħmis tax-il minuta. (3) Mal-ħlas tan-nolu qabel it-tluq, għandu jingħata biljett lill-passiġġieri li jkun fih dan it-tagħrif li ġej: (a) in-nolimħallas; (b) id-data tal-ħruġ tal-biljett; u (ċ) iż-żmien li jieħu l-vjaġġ li jkun ta’ madwar ħamsa u għoxrin minuta. 5. Wiri tal-biljett. Sostitwita: A.L.424 ta’ l-2007. Passiġġier jista’ jintalab juri l-biljett tiegħu meta mitlub jagħmel dan minn uffiċjal awtorizzat, sabiex jivverifika u jispezzjonal-biljett u l-validità tiegħu, kemm qabel ma jitla’ abbord id-dgħajsa u kemm waqt li jkun abbord dik id-dgħajsa. L-uffiċjal awtorizzat għandu jkollu fuq u karta ta’ identità relatata max-xogħol tiegħu: Iżda għall-finijiet ta’ dawn ir-regolamenti, uffiċjal awtorizzat ifisser uffiċjal li jiġi hekk nominat mill-Awtorità għat-Trasport f’Malta.